钦定古今图书集成/理学汇编/学行典/第251卷 > 傅昇
## 钦定古今图书集成/理学汇编/学行典/第251卷 > 傅昇

按《浙江通志》：“傅昇，号行亭，钱塘人。明经，授学训淮安。
马试无子，娶妾，嫡不容，以赠昇，昇辞不得。有姊失明，
不字，昇即以其妾与同寝处。试妻亡，昇仍以其妾归
试，后生二子给谏初，麟谪台幕，其子将之台，又以他
事归，寄二笥于昇，竟没于湖。后昇取二笥还麟，封识
宛然如故也。”

===周柯===按《浙江通志》：“周柯，号一巢，富阳人。乐于为善。遇岁歉，
捐粟赈饥。有疾疫，舍医药棺柩，寒即施衣纩。人有急
难，多方周济。闲有鬻妻质子者，必倾赀赠之，里人共
推为长者云。”